**Pápakörnyéki Önkormányzatok Feladatellátó Társulása**

*Kunszt Szabolcs*

*elnök*

Takácsi

Petőfi u. 1.

8541

Tárgy: Árajánlat a Pápakörnyéki Önkormányzatok

Feladatellátó Társulása 2013. évi belső ellenőrzési

feladatainak ellátására

Tisztelt Elnök Úr!

Magyarország helyi önkormányzatairól szóló 2011. évi CLXXXIX. törvény 199. § (4) bekezdése szerint „a jegyző köteles gondoskodni a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”.

Az államháztartás költségvetési szervezeteinél a belső ellenőrzés részletes szabályait a költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet határozza meg.

A belső ellenőrzés feladata:

- elemezni, vizsgálni és értékelni a belső kontrollrendszerek kiépítésének, működésének jogszabályoknak és szabályzatoknak való megfelelését, valamint működésének gazdaságosságát, hatékonyságát és eredményességét,

- elemezni, vizsgálni a rendelkezésre álló erőforrásokkal való gazdálkodást, a vagyon megóvását és gyarapítását, valamint az elszámolások, megfelelőségét, a beszámolók valódiságát,

- a vizsgált folyamatokkal kapcsolatban megállapításokat következtetéseket és javaslatokat megfogalmazni a kockázati tényezők, hiányosságok megszüntetése, kiküszöbölése vagy csökkentése, a szabálytalanságok megelőzése, illetve feltárása érdekében, valamint a költségvetési szerv működése eredményességének növelése és a belső kontrollrendszerek javítása, továbbfejlesztése érdekében,

- nyilvántartani és nyomon követni a belső ellenőrzési jelentések alapján megtett intézkedéseket,

- vezetők támogatása az egyes megoldási lehetőségek elemzésével, értékelésével, vizsgálatával, kockázatának becslésével,

pénzügyi, tárgyi, informatikai és humánerőforrás-kapacitásokkal való ésszerűbb és hatékonyabb gazdálkodásra irányuló tanácsadás,

- a vezetőség szakértői támogatása a kockázatkezelési és szabálytalanságkezelési rendszerek és teljesítménymenedzsment rendszer kialakításában, folyamatos továbbfejlesztésében,

- tanácsadás a szervezeti struktúrák racionalizálása, a változásmenedzsment területén,

- konzultáció és tanácsadás a vezetés részére a szervezeti stratégia elkészítésében,

- javaslatok megfogalmazása a költségvetési szerv működése eredményességének növelése és a belső kontrollrendszerek javítása, továbbfejlesztése érdekében, a költségvetési szerv belső szabályzatainak tartalmát, szerkezetét illetően.

A belső ellenőrzés teljes körű ellátására szeretnék ajánlatot tenni, melyhez munkatársaimmal együtt több évtizedes költségvetési és ellenőrzési gyakorlattal rendelkezünk.

***A Pápakörnyéki Önkormányzatok Feladatellátó Társulása belső ellenőrzési feladatainak ellátására az árajánlatom (a belső ütemtervének megfelelően és a vizsgálati programnak szerint) bruttó 1.750.000 Ft.***

Árajánlatom pozitív elbírálásban és sikeres együttműködésben bízva, tisztelettel:

Borisz Terézia

Pápa, 2013. augusztus 21.